Signal (Messenger)

Signal is a freia Messenger fia vaschlisslte Kommunikation. Bekant is Signal voroim fia Datnsporsamkeit und de End-zua-End-Vaschlisselung. Drumm wiad Signal a oft vo Sichaheitsexpertn und Datnschutzorganisationa empfoin. Zua Umsetzung d Datnsporsamkeit dient des „Zero-Knowledge-Prinzip“, bei dem d Betreiba koan Zuagriiff af Nutzadatn hod.
Signal gibts ois App fia Android und iOS und Desktop-Vasion fia Windows, macOS und Linux. Die Desktop-Vasion kon ma aba nua in Vabindung mid d App nutzn. Zum vaschlissln vo d Kommunikation wird des freie Signal-Protokoll, des vo Sichaheitsexpertn ois sicha eigstuft wird.
Bsundaheitn.
Vaschlisslung.
De Owendugn vaschlisslt Untahoitunga de mid andan registriatn Signal-Nutzan gfiat wean vo säiba.Signal eameglicht vaschlisslts Sendn vo Textnochrichtn, Dokumentn, Buida, Videos und Kontaktinformationa in Oanzl- oda Gruppmchats. De Vaschlisslung hod de Eignschn:
Neba d Transportvaschlisslung wern vo Signal Datn de am Smartphone obglegt san duach SQLCipher vaschlisslt.
Kontoeistäiunga, Kontakte und blockiate Kontakte wern af den Servan mid vaschlisslt gspeichat, so dass d Betreiba ned lesn kon. Bei Gruppmchats is de Mitgliedalistn und d Admin-Status d Mitglieda, sowia andar Gruppmdetails ois vaschlisslte Listn af den Servern gspeichat.
Sichaheit.
D komplette Quäicode vo de Signal-Clients und vom Servers is öffentlich af GitHub zuagänglich. Des erlaubt de interessiertn Leid und Organisationa, den Code af Schwochstäin zua untersuacha und de sichaheid zua verifizian. Fortgeschrittne Nutza ham a de Meglichkeit de Signal säiba zu kompilieren und de Owendung mid d originaln vom Betreiba vateiltn vasion zua vagleicha.
Wissenschaftla d Ruhr-Universität Bochum ham a Analyse vom domois no TextSecure-Protokoll gnanntn Protokoll vaöffentlicht: Neba oanign andan Punktn ham se aa oa Schwachtstäi de ned bekannt wor (key-share attack) entdekt, san aba zum Eagebnis kemma das des Protokoll sicha is.
Im Oktoba 2016 hod a Forschagrupom d University of Oxford, d Queensland University of Technology und d McMaster University des Signal-Protokoll formal analysiat. Noch d eigna Aasog is des de easchte akademische Analys fia des Produkt in dea Art. Laut Forschungseagebnis is des Signal-Protokoll sicha und erfuit de Ofordurnga wia Forward Secrecy.
Sichaheitsforscha d Ruhr-Universität Bochum ham im oana Analys a theoretische Schwochtsäi in d Konzeption vo de Gruppmchats gfund. A Ogreifa konn wena de Gruppm-ID und de Telefonnumma vo an Teilnehma kennt, eam säiba zua Gruppm hinzuafiang und de vaschlissltn Nochrichtn lesn. Olladings dadn olle andan Gruppmmidglieda wechan Neia benochrichtig wern.
Zum nutzn vo Singnal braucht ma a Telefonnumma, den Machan vo Signal is des Klor, das a Teil vo d Anonymitöt valoan gäit, aba laut den wird dea Nochteil duchn des leichtare find vo seine Kontakte aasglicha. Das de Anonymität trotzdem gwehrleist is wern de Telefonnumman ned um Klortext an Serva zum Obgleich gschickt. 
Seit 2017 kon ma Signal aa ohne an Googles Push-Dienst nutzn, dmid Google nimma segt wann a Nutza a Nochricht kriagt.
Nutzazoin.
Im Janura 2021 san um de 40 Million Nutza aktiv gwen, aassadem hod Signal in d easchtn Kalendawoch vom Joar 7,5 Million Neiinstallationa vazeichnet. Wohrscheinlich wor de Ändarung vo de Danschutzrichtlinian vom Konkurrentn WhatsApp fia den massivn ostieg d Nutzazoin vaantwoatlich.